CELEX: 31981R1777
Language: el
Date: 1981-06-30 00:00:00
Title: Κανονισμός (ΕΟΚ) αριθ. 1777/81 τού Συμβουλίου τής 30ής Ιουνίου 1981 περί καθορισμού, γιά τήν περίοδο εμπορίας 1981/82, τών μηνιαίων προσαυξήσεων τής ενδεικτικής τιμής καί τής τιμής παρεμβάσεως τών κραμβόσπορων, γογγυλόσπορων καί ηλιανθόσπορων

Avis juridique important

|

31981R1777

Κανονισμός (ΕΟΚ) αριθ. 1777/81 τού Συμβουλίου τής 30ής Ιουνίου 1981 περί καθορισμού, γιά τήν περίοδο εμπορίας 1981/82, τών μηνιαίων προσαυξήσεων τής ενδεικτικής τιμής καί τής τιμής παρεμβάσεως τών κραμβόσπορων, γογγυλόσπορων καί ηλιανθόσπορων  

Επίσημη Εφημερίδα αριθ. L 176 της 01/07/1981 σ. 0003

***** ΚΑΝΟΝΙΣΜΟΣ (ΕΟΚ) αριθ. 1777/81 ΤΟΥ ΣΥΜΒΟΥΛΙΟΥ  της 30ής Ιουνίου 1981  περί καθορισμού, για την περίοδο εμπορίας 1981/82, των μηνιαίων προσαυξήσεων της ενδεικτικής τιμής και της τιμής παρεμβάσεως των κραμβόσπορων, γογγυλόσπορων και ηλιανθόσπορων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 25,  την πρόταση της Επιτροπής (2),  Εκτιμώντας:  ότι, σύμφωνα με το άρθρο 25 του κανονισμού αριθ. 136/66/ΕΟΚ, πρέπει να καθορισθεί, για την περίοδο εμπορίας 1981/82, το ποσό κατά το οποίο η ενδεικτική τιμή και η τιμή παρεμβάσεως των κραμβόσπορων, γογγυλόσπορων και ηλιανθόσπορων, προσαυξάνονται μηνιαίως από την αρχή του τρίτου μήνα της περιόδου εμπορίας και να καθορισθεί ο αριθμός των μηνών κατά τη διάρκεια των οποίων θα εφαρμόζονται οι προσαυξήσεις αυτές· ότι το ποσό αυτό πρέπει να είναι το ίδιο και για τις δύο τιμές·  ότι οι προσαυξήσεις αυτές, ίσες για κάθε μήνα, πρέπει να καθορίζονται λαμβάνοντας υπόψη τα μέσα έξοδα αποθεματοποιήσεως και τόκου που διαπιστώνονται στην Κοινότητα· ότι τα μέσα έξοδα αποθεματοποιήσεως πρέπει να καθορίζονται σε συνάρτηση με το κόστος αποθηκεύσεως των σπόρων στους κατάλληλους χώρους και το κόστος των αναγκαίων εργασιών για την καλή συντήρηση των σπόρων · ότι οι τόκοι δύνανται να υπολογίζονται με βάση το επιτόκιο που θεωρείται κανονικό στις περιοχές παραγωγής·  ότι, λαμβάνοντας υπόψη τις ανωτέρω απαιτήσεις, οι μηνιαίες προσαυξήσεις για την περίοδο 1981/82 πρέπει να καθορισθούν σε επίπεδο ανώτερο εκείνου της προηγούμενης περιόδου·  ότι, για τους κραμβόσπορους και τους γογγυλόσπορους, η κτηθείσα πείρα κατά την περίοδο εμπορίας 1980/81 και οι προβλέψεις συγκομιδής δικαιολογούν, για την περίοδο εμπορίας 1981/82, τον καθορισμό διαφορετικού αριθμού μηνιαίων προσαυξήσεων από εκείνον της προηγούμενης περιόδου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο εμπορίας 1981/82, το ποσό των μηνιαίων προσαυξήσεων της ενδεικτικής τιμής και της τιμής παρεμβάσεως των κραμβόσπορων και γογγυλόσπορων καθορίζεται σε 0,452 ECU ανά 100 χιλιόγραμμα.  2. Οι προσαυξήσεις αυτές εφαρμόζονται για χρονικό διάστημα οκτώ μηνών.  Άρθρο 2  1. Για την περίοδο εμπορίας 1981/82, το ποσό των μηνιαίων προσαυξήσεων της ενδεικτικής τιμής και της τιμής παρεμβάσεως των ηλιανθόσπορων καθορίζεται σε 0,535 ECU ανά 100 χιλιόγραμμα.  2. Οι προσαυξήσεις αυτές εφαρμόζονται για χρονικό διάστημα πέντε μηνών.  Άρθρο 3  Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 30 Ιουνίου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. C 75 της 3. 4. 1981, σ. 19.